КъБР-м и Iэтащхьэр «Урысей мэкъумэшбанк» акционер зэгухьэныгъэм и правленэм и тхьэмадэ Патрушев Дмитрий IуощIэ
КъБР-м и Iэтащхьэ КIуэкIуэ Юрий Правительствэм и Унэм иджыблагъэ щыхуэзащ «Урысей мэкъумэшбанк» акционер зэгухьэныгъэм и тхьэмадэ Патрушев Дмитрий.
ЗэIущIэм щытепсэлъыхьащ ди щIыналъэм щагъэзащIэ инвестицэ проект пэрытхэм банкыр зэрыхэлэжьыхьым, агропромышленнэ комплексым, экономикэм и нэгъуэщI IэнатIэ нэхъыщхьэхэм зегъэужьынымкIэ программэхэр зыгъэзащIэхэм зэрадэIэпыкъум.
Гулъытэ хэха хуащIащ мэкъумэшыщIэхэм зи чэзу губгъуэ лэжьыгъэхэм зэрызыхуагъэхьэзырым, абыхэм кредитхэр зэрыхухахым, льготэ зиIэ щIыхуэхэр Мэкъумэш банкым къызэриутIыпщым.
Иджыпсту ягъэхьэзыр щIыхуэхэр зратынухэм я реестрыр икIи ар мыгувэу хуагъэхьынущ Урысейм Мэкъумэш хозяйствэмкIэ и министерствэм.
КъБР-м и Iэтащхьэмрэ Правительствэмрэ я пресс-IуэхущIапIэ.
